# Colors

&Matthew.Woehlke; &Matthew.Woehlke.mail;
&traductor.Antoni.Bella;
27-07-2009
4.4
KDE
KControl
color
kcm

## Colors

### Introducció

El mòdul de selecció del color està comprés de diverses seccions:

- La pestanya Esquema, usada per a gestionar els esquemes.

- La pestanya Opcions, usada per a canviar les opcions de l'esquema actual.

- La pestanya Colors, usada per a canviar els colors de l'esquema actual.

- Les pestanyes estat dels efectes (Inactiu, Inhabilitat), usades per a canviar l'estat dels efectes de l'esquema actual.

Nota: Aquesta documentació, de vegades es refereixen a l'esquema «actual», o a l'esquema «actiu». L'esquema «actual» és el joc de colors i opcions d'esquema de colors que es va aplicar recentment, &ead;, el que s'obtindria si escolliu Cancel·la. L'esquema «actiu» és el joc de colors que heu editat recentment, &ead;, el que s'obtindria si escolliu Aplica.

### Gestió d'un esquema

La pestanya Esquema us permet gestionar els esquemes de color a l'ordinador. Només un esquema resta actiu alhora, però podeu desar-los, el que us permetrà canviar-lo ràpidament després. Una vegada creat un esquema que us agradi, podeu desar-lo amb Desa l'esquema... Els podeu eliminar amb Elimina l'esquema. Tingueu en compte que els esquemes del sistema no es poden eliminar, en intentar fer-ho es mostrarà un error.

El &kde; es publica amb diversos esquemes. Si teniu una connexió a Internet, també podeu navegar i recuperar els esquemes creats pels usuaris usant Obtingues esquemes nous...

#### Importa els esquemes

També podeu importar esquemes que heu descarregat o obtingut d'una altra manera, així importar els de &kde; 3. Els esquemes de color de &kde; 4 s'anomenen «*. colors», mentre que al &kde; 3 s'anomenen «*. kcsrc».

A causa que el &kde; 4 té moltes més regles de color que el &kde; 3, importar-les des de &kde; 3 és diferent d'importar-les des de &kde; 4. Quan s'importa un esquema de &kde; 4, es converteix en part de la vostra col·lecció d'esquemes desats. Quan s'importa un esquema de &kde; 3, els colors que hi ha al &kde; 3, es cobriran amb l'esquema actiu, i el resultat no serà desat automàticament en la col·lecció. Després d'importar un esquema de &kde; 3, és probable que necessiteu ajustar els colors que són nous al &kde; 4, així com l'estat dels efectes. Per obtenir millors resultats, abans d'importar un esquema de &kde; 3, seleccioneu un esquema similar al &kde; 4 (no cal aplicar-lo abans d'importar).

### Opcions d'un esquema de color

La pestanya Opcions us permet canviar algunes propietats que tenen a veure amb la forma en que s'usa l'esquema de color, així com algunes opcions de canviar l'esquema de color que són diferents de l'actual assignació de colors.

- Aplica efectes de colors de les finestres inactives — Si està marcada, els efectes de l'estat (veure més avall) s'aplica a les finestres inactives. Això pot ajudar a identificar visualment les finestres actives davant les inactives, i pot tenir un valor estètic, depenent del vostre gust. No obstant, alguns usuaris ho consideren una causa de distracció pel «parpelleig», ja que les finestres han de ser pintades quan es tornen inactives. A diferència dels efectes d'escriptori, els efectes de color de l'estat no requereixen suport de composició i funciona en tots els sistemes, però, només funcionarà en aplicacions &kde; 4.

- La selecció inactiva canvia de color — Si està marcada, la selecció actual en els elements que no tingui el focus d'entrada serà dibuixada amb un color diferent. Això pot facilitar la identificació visual de l'element amb el focus d'entrada en algunes aplicacions, especialment aquelles que mostren alhora diverses llistes

- Ombreja la columna ordenada a les llistes — Si està marcada, les llistes multi-columna utilitzarà un color lleugerament diferent per a pintar la columna i la informació s'utilitza per ordenar els ítems a la llista.

- Aplica els colors a les aplicacions no-KDE4 — Si està marcada, el &kde; intentarà exportar el seu esquema de color perquè les aplicacions no-&kde; 4 utilitzin els mateixos colors. La majoria de les aplicacions compliran l'esquema exportat en diversos graus, encara que alguns poden tenir errors o d'una altra manera no complir l'esquema exportat.

- Contrast — Aquest botó lliscant controla el contrast dels elements d'ombra, com les vores del marc i els efectes «3D» utilitzats per la majoria d'estils. Un valor més baix ofereix menys contrast i per tant les vores més suaus, mentre que un valor més alt fa que les vores «destaquin» més.

### Colors

La pestanya Colors us permetrà canviar els colors en l'esquema de color actiu.

La creació o modificació d'un esquema és una simple qüestió de fer clic a la mostra en la llista de colors i seleccionar un nou color. Podeu veure els canvis en qualsevol moment prement Aplica. Quan acabeu suggerim que deseu el vostre esquema (mitjançant la pestanya Esquema).

El joc Colors normals, que es mostra inicialment, no és en realitat un «joc» en el sentit utilitzat pel &kde; (veure la secció següent), però presenta una sèrie de regles de color d'una manera que facilita editar l'esquema en el seu joc. Quan es crea un nou esquema de colors, el normal és canviar-los en primer lloc, i usar els altres jocs per ajustar els colors específics si és necessari.

Tingueu en compte que els Colors normals fa les regles disponibles en tots els jocs. Per exemple, «Fons de vista» aquí és el mateix que la regla «Fons normal» del joc «Visualització». A més, l'establiment de colors que no es refereixen a un joc específic canviarà aquest color en tots els jocs. (Com a excepció, «Text inactiu» canviarà el color de tots els jocs, excepte per a la selecció, hi ha una a part «Text de selecció inactiu» per a «Text inactiu» en el joc «Selecció»). Algunes regles poden no ser visibles en els Colors normals a tots, i només es pot canviar (si cal), seleccionant el joc adequat.

#### Jocs de colors

Al &kde; 4 es trenca l'esquema de color en diversos jocs basats en el tipus d'element a la interfície d'usuari, de la següent manera:

- Visualitza: Presentació dels elements d'informació, com llistes, arbres, caixes d'entrada de text, &etc;

- Finestra: Elements de la finestra que no són botons o visualitzacions.

- Botó: Botons i elements similars.

- Selecció: Text seleccionat i ítems.

- Consell: Consells sobre eines, consells «Què és això?» i elements similars.

- Gestor de finestres: Barres de títol de finestra i els elements relacionats.

Cada joc conté una sèrie de regles de colors. Excepte per als colors del gestor de finestres, cada joc té les mateixes regles. Tots els colors estan associats amb un dels jocs de dalt.

#### Regles de colors

Cada joc de colors es compon d'una sèrie de regles que estan disponibles en tots els altres jocs. (El joc «Gestor de finestres» és una excepció, sinó que té les seves pròpies regles úniques que no existeixen en cap altre joc, i no utilitza les mateixes regles com els altres jocs). A més de l'obvi «Text normal» i de «Fons normal», aquestes regles són les següents:

- Fons alternatiu: S'usa quan hi ha una necessitat de canviar subtilment el fons per ajudar a l'associació de l'ítem. Això podria utilitzat-se &pex; com a fons d'una capçalera, però s'utilitza sobretot per files alternes en les llistes, especialment en llistes multi-columna, per ajudar en el seguiment visual de les files.

- Text d'enllaç: S'usa per a hiper-vincles o per indicar el contrari «cosa que es pot visitar», o per mostrar les relacions.

- Text visitat: S'usa per a «alguna cosa (&pex; un hiper-vincle) que ha estat visitada», o per indicar alguna cosa que és «vell».

- Text actiu: S'usa per indicar un element actiu o cridar l'atenció, &pex; alertes, notificacions, també per a quan es passa per sobre dels hiper-vincles.

- Text inactiu: S'usa per al text que ha de ser discret, &pex; comentaris, «subtítols», la informació sense importància, &etc;

- Text negatiu: S'utilitza per els errors, avisos d'error, notificacions que una acció pot ser perillosa (&pex; la pàgina web no és segura o context de seguretat), &etc;

- Text neutre: S'usa per cridar l'atenció quan una altra regla no és apropiada, &pex; advertències, per a indicat contingut segur/xifrat, &etc;

- Text positiu: S'utilitza per als avisos d'èxit, per a indicar el contingut de confiança, &etc;

A més de les regles de text, hi ha unes quantes regles de «decoració» addicionals que s'utilitzen per a dibuixar línies o ombres d'elements de la IU (mentre que l'anterior, en circumstàncies apropiades, també es pot utilitzar per a aquesta finalitat, les següents no estan específicament destinades al dibuix de text). Aquestes són:

- Decoració del focus: S'usa per a indicar l'ítem que té el focus d'entrada actiu.

- Decoració en passar per sobre: S'usa per als efectes en passar per sobre el punter del ratolí, &pex; els efectes d'«il·luminació» per als botons.

A més, a excepció del «Text inactiu», hi ha una regla de fons corresponent per a cadascuna de les regles de text. En l'actualitat (a excepció de «Fons normal» i de «Fons alternatiu»), aquests colors no són triats per l'usuari, sinó que es determina automàticament en base al color a «Fons normal» i al color de text corresponent. Aquests colors es poden veure per endavant mitjançant la selecció d'un dels jocs que no sigui «Colors normals».

L'elecció del joc de colors es deixa als desenvolupadors, l'anterior són les directrius destinades a representar l'ús típic.

#### Colors pel gestor de finestres

Com s'ha assenyalat anteriorment, el joc «Gestor de finestres» té les seves funcions regles, independents dels altres jocs. Aquestes només (actualment) són accessibles a través dels Colors normals, i són les següents:

- Barra de títol activa: Usat per a dibuixar el fons de la barra de títol, les vores i/o decoració de la finestra activa (&ead; la que tingui el focus d'entrada). No totes les decoracions de les finestres s'utilitzin de la mateixa manera, i algunes poden fins i tot utilitzar el fons normal de la finestra establert a assenyalar a la barra de títol.

- Text de barra de títol activa: Usat per a dibuixar el text de la barra de títol quan la barra de títol activa s'utilitza per a dibuixar el fons de la barra de títol. També es pot utilitzat per a altres elements de primer pla que utilitzen la regla «Barra de títol activa» com a fons.

Els [Text] de barra de títol inactiva funciona de la mateixa manera que l'anterior, però per a les finestres inactives, en comptes de a les actives.

### Efectes de colors sobre l'estat

Els efectes de color sobre l'estat s'apliquen als elements d'interfície en els estats inactiu (finestres que no tenen el focus, i només si està marcada l'opció Aplica efectes de colors de les finestres inactives) o deshabilitat. En canviar els efectes, l'aparició d'elements en aquests estats es pot canviar. En general, els elements inactius redueixen el contrast (el text s'esvaeix una mica a un segon pla) i pot tenir una intensitat reduïda, mentre que els elements deshabilitats redueixen fortament el contrast i sovint són molt foscos o més clars.

Tres tipus d'efectes es poden aplicar a cada estat (els efectes dels dos estats serà independent). Es tracta de intensitat, color i contrast. Els dos primers (intensitat, color) controlen el color en general, mentre que l'últim (contrast) es refereix als colors de primer pla en relació amb el fons.

#### Intensitat

La intensitat permet que el color general es faci més aclarir o que enfosqueixi. Ajustant el botó lliscant al mig no es produeixen canvis. Els efectes disponibles són:

- Ombrejat: Fa que tot sigui més clar o més fosc d'una manera controlada. Cada «tic» al botó lliscant augmenta o disminueix la intensitat global (&ead; la brillantor aparent) en una quantitat absoluta.

- Enfosquit: Canvia la intensitat a un percentatge del valor inicial. Un ajust del botó lliscant al mig camí entre el mig i els màxims resultats en un color la meitat d'intens que l'original. El mínim dóna un color dues vegades més intens que l'original.

- Aclarit: En concepte oposat a enfosquit, aquest es pot considerar com el treball amb «la distància des del blanc», on enfosquit treballa amb «la distància des del negre». El mínim és d'un color dues vegades més «lluny» del blanc com l'original, mentre que a mig camí entre el mig i una màxima dóna intensitat a mig camí entre el color original i el blanc.

#### Color

El color també canvia el color en general, però no es limita a la intensitat. Els efectes disponibles són:

- Desaturat: Canvia la saturació relativa. El valor mitjà no produeix cap canvi, com a màxim, dóna un gris on la intensitat és igual a la percepció del color original. Reduir l'ajustament incrementa la saturació, donant un color que és menys gris/més «vibrant» que l'original.

- Esvaïment: Barreja suaument el color original en un color de referència. L'ajustament mínim en el botó lliscant no produeix cap canvi, com a màxim, dóna el color de referència.

- Acolorit: Similar a esvaïment, excepte que el color (matís i saturació) canvia més ràpidament, mentre que els canvis d'intensitat és més lent a mesura que el valor del botó lliscant augmenta.

#### Contrast

Els efectes de contrast són similars als efectes de color, excepte si s'apliquen al text, utilitzant el color de fons com a color de referència, i la desaturació no està disponible. L'esvaïment produeix un text que «desapareix» més ràpid, però que manté més estona el seu color, mentre que acolorit produeix un text que canvia de color per a que coincideixi amb el fons amb més rapidesa, mantenint una intensitat de contrast més gran (on un valor «major» es tradueix en un ajustament major en el botó lliscant). Per als efectes de contrast, el valor mínim en el botó lliscant no produeix cap canvi, mentre el valor màxim el fa desaparèixer per complet al fons.